stanford-oval/wikipedia huggingface dataset:
ג'יימי האוולט
הערות שוליים

| --- | --- |
בקרת זהויות :  NLI: 987012500981105171  PLWABN: 9810580817705606  BNE: XX4694703  BnF: cb13085389v (data)  CANTIC: a11722630  GND: 1137352787  ISNI: 0000 0000 8106 0742  LCCN: no2005100704  MusicBrainz: e5b438b9-a9f1-4eb8-af51-4540c769821d  NKC: xx0252243  NTA: 141927372  RKD: 343765  SUDOC: 147364272  VIAF: 27202695   WorldCat (עם VIAF): 27202695
ג'וליוס צ'וטוני

| --- | --- |
אין תמונה חופשית
 לידה:  11 באוקטובר 1973 (בן 51) הונגריה 
 לאום:  הונגריה הונגריה קנדה קנדה
 מקום לימודים:  אוניברסיטת אלברטה 
 תחום יצירה:  ציור ואיור
 זרם באמנות:  אמנות פלאונטולוגית, היפר-ריאליזם
 הושפע על ידי:  רודולף זלינגר
 www.csotonyi.com
 
ג'וליוס תומאס צ'וטוני (באנגלית: Julius Thomas Csotonyi; נולד ב-11 באוקטובר 1973) הוא מאייר קנדי ממוצא הונגרי, המתמחה באמנות פלאונטולוגית. סגנון יצירתו הוא היפר-ריאליסטי ומשלב מדיה דיגיטלית (ציור באמצעות מחשב) עם צילום. צ'וטוני יצר דיורמות רבות עבור מוזיאוני טבע שונים, בהם מוזיאון טירל המלכותי, וכן פרסם בכתבי עת ומגזינים שונים. בשנת 2014 הוציא ביחד עם סטיב וייט ספר המאגד את מיטב יצירותיו הפלאונטולוגיות. הוא גם עיצב את צידו האחורי של מהדורת זיכרון של שטר 25 דולר קנדי עבור המטבעה המלכותית של קנדה. בנוסף לעיסוקו כאמן פלאונטולוגי, צ'וטוני הוא בעל תואר דוקטור במיקרוביולוגיה והוא פרסם מספר מאמרים בנושא. הוא חי בויניפג, קנדה.
ביוגרפיה

צ'וטוני נולד בהונגריה ב-11 באוקטובר 1973. משפחתו עברה לקנדה ב-1978. הוא החל לצייר דינוזאורים כבר בגיל 3, והתמיד בכך לאורך כל ילדותו.
הוא סיים תואר ראשון באקולוגיה וביולוגיה סביבתית באוניברסיטת אלברטה, ולאחר מכן סיים תואר שני באקולוגיה. הוא בעל תואר דוקטור במיקרוביולוגיה מאוניברסיטת מניטובה ופרסם מספר מאמרים בנושא.
קריירה

בזמן לימודיו לתואר שלישי במיקרוביולוגיה באוניברסיטת מניטובה בויניפג, צ'וטוני פרסם מספר מאמרים מדעיים על ההדדיות ביחסי האבקה ביוטה, על אפקטת רמיסת טחב בשטחי הפארק הלאומי ג'ספר באלברטה ועל בקטריות החיות בארובה הידרותרמית בתחתית האוקיינוס. חלק מהמאמרים לוו באיורים שהכין. הוא המשיך להשתמש בכישרונו האמנותי כדי לאייר יצורים פרה-היסטוריים ובתי גידול עתיקים בזמנו הפנוי, ואלה פורסמו ב-Prehistoric Times.
אחרי שראה ציורי קיר מסוג מורל מאת רודולף זלינגר, ואחרי שביקר במוזיאון טירל המלכותי בדרומהלר, אלברטה, צ'וטוני החל ליצור אמנות פלאונטולוגית באופן מסחרי. הוא פיתח טכניקה אמנותית שמשלבת צילום דיגיטלי ועריכה גרפית במחשב ביחד עם איורים של יצורים פרה-היסטוריים. הוא השתמש בה כדי לצייר נופים פרה-היסטוריים עם שלל בעלי החיים שחיו בהם. הוא התמחה בציור דיורמות - ציורי ענק המציגים מגוון בעלי חיים בסביבתם הטבעית (לרוב מספר רב של מינים באותה תמונה). עבודותיו פורסמו במקומות רבים בהם מגזין נשיונל ג'יאוגרפיק, כתב העת Science, ספרי Titan Book (ובפרט בשני אוגדנים, אחד הכולל את עשרת האמנים הפלאונטולוגיים הטובים ביותר מאת סטיב וייט, והשני שמוקדש כולו רק לצ'וטוני, גם הוא מאת סטיב וייט). יצירותיו מעטרות מוזיאונים רבים, כאשר העיקרי שבהם הוא מוזיאון טירל המלכותי לפלאונטולוגיה שנמצא באלברטה, קנדה. מוזיאונים נוספים כוללים את המוזיאון המלכותי של אונטריו, מוזיאון יוסטון למדעי הטבע, מוזיאון מניטובה והמוזיאון להיסטוריה של הטבע של מחוז לוס אנג'לס.
ב-2014 פרסם ספר בשיתוף סטיב וייט ספר המאגד את יצירותיו בתחום האמנות הפלאונטולוגית בשם "The Paleoart of Julius Csotonyi: Dinosaurs Sabre-Tooths and Beyond". הספר כולל ריאיון עם צ'וטוני ואחריו מספר רב של יצירותיו, מלוות בכתוביות הסבר.
ב-2022 אייר את הספר Dinosaur World ובו למעלה מ-1200 איורים של דינוזאורים.
פרסומים

Csotonyi, J.T.; Addicott, J.F. (2001), "Competition between mutualists: the role of differential flower abscission in yuccas", Oikos 94: 557-565, doi:10.1034/j.1600-0706.2001.940317.x
Csotonyi, J.T.; Addicott, J.F. (2004), "Influence of trampling-induced microtopography on growth of the soil crust bryophyte Ceratodon purpureus in Jasper National Park", Canadian Journal of Botany 82: 1382-1392, doi:10.1139/B04-098
Csotonyi, J.T.; Stackebrandt, E.; Yurkov, V. (2006), "Anaerobic respiration on tellurate and other metalloids in bacteria from hydrothermal vent fields in the Eastern Pacific Ocean"], Applied and Environmental Microbiology 72: 4950-4956, doi:10.1128/AEM.00223-06
Yurkov, V.; Csotonyi, J.T. (2003), "Aerobic anoxygenic phototrophs and heavy metalloid reducers from extreme environments", In Pandalai, S.G. (ed.) Recent Research Developments in Bacteriology, vol. 1, pp. 247–300. Trivandrum, India: Transworld Research Network
Csotonyi, J.T.; Swiderski, J.; Stackebrandt, E.; Yurkov, V. (2008), "Novel halophilic aerobic anoxygenic phototrophs from a Canadian hypersaline spring system"], Extremophiles 12: 529-539, doi:10.1007/s00792-008-0156-8
Yurkov, V.; Csotonyi, J.T. (2009), "New light on aerobic anoxygenic phototrophs"], In Hunter, N.; Daldal, F.; Thurnauer, M.C.; Beatty, J.T. (eds.) The Purple Phototrophic Bacteria, pp. 31–55. New York, NY: Springer Science + Business Media B. V.
Csotonyi, J.T.; White, S. (2014). The Paleoart of Julius Csotonyi: Dinosaurs, Sabre-Tooths and Beyond. Titan Books. pp. 1–156. ISBN 978-1-7811-6912-4.
איור היפר-ריאליסטי של דינוזאורים מהמין Linhenykus monodactylus
דיורמה של הפארק הפרובינציאלי דינוזאור מאת צ'וטוני. הדינוזאורים בתמונה מימין לשמאל: פנופלוזאורוס (Panoplosaurus mirus), פרוזאורולופוס (Prosaurolophus maximus), סקולוזאורוס (Scolosaurus cutleri, לשעבר תת-מין של אאופלוצפלוס), סטירקוזאורוס (Styracosaurus albertensis), למבאוזאורוס (Lambeosaurus lambei), כסמוזאורוס (Chasmosaurus belli).
דיוור אוטומטי

תוכנת דיוור אוטומטי (אוטוריספונדר) היא תוכנת מחשב ששולחת באופן אוטומטי תשובות דואר אלקטרוני כתגובה לפעולה מסוימת שבוצעה או בזמן קצוב שנקבע מראש. תוכנת הדיוור האוטומטי יכולה להיות פשוטה מאוד או מורכבת למדי.
תוכנות הדיוור האוטומטי הראשונות נוצרו בתוך מערכות העברת הדואר האלקטרוני לזמן בו הם לא יכלו לשלוח דואר אלקטרוני לכתובת נתונה. ברגע שכזה המערכת יצרה הודעה חוזרת כגון "הדואר האלקטרוני שלך לא נשלח כי ...". היום תוכנות הדיוור האוטומטי צריכות להיזהר לא ליצור הודעות דוא"ל שעלולות להיחשב לדואר זבל אלקטרוני.
תוכנות הדיוור האוטומטי משמשות לעיתים קרובות ככלי שיווק במייל כדי לספק מידע מיידי ללקוחות פוטנציאליים ולהפנות אותם לאתר האינטרנט של החברה או לסייע להם במידע בסיסי שלו הם זקוקים ולאחר מכן במידת הצורך להיות איתם בקשר אנושי.
את תוכנות הדיוור האוטומטי ניתן לחלק לשתי קטגוריות:
תוכנות במודל ASP - תוכנות הדיוור האוטומטי הללו פועלות על התשתית של הספק והם בדרך כלל מוגדרות באמצעות לוח בקרה אינטרנטי. הלקוח משלם דמי שימוש חודשיים וזו המערכת הכי מומלצת ליישום למשתמש פשוט, לא טכנולוגי.
תוכנות צד שרת - מאפשרות למשתמשים להתקין את מערכת הדיוור האוטומטי על השרת שלהם. ההתקנה דורשת מיומנויות טכניות.
הרבה פעמים, בתוכנות הדיוור האוטומטי משולבות גם תוכנות רשימות דיוור אלקטרוני לאישור מנויים, להסרת מנויים, שליחת מסרים מיידיים ועוד.
שירותי דוא"ל פופולריים כגון Microsoft Outlook ו-Gmail מכילים תכונות שונות שמאפשרות למשתמשים שימוש מוגבל בכעין תוכנות דיוור אוטומטי.
ראו גם

דיוור אלקטרוני
מונחים ברשת מחשבים
נטיקה
דואר זבל אלקטרוני
אנטי-ספאם
דף נחיתה
רשימת תפוצה
צינתוק
הערות שוליים

↑  What is an email auto-responder?, נבדק ב-2016-09-06
↑  Munson, Lucas. "AWeber review 2018". WebAppMeister: Recommendation Engine. נבדק ב-23 באפריל 2018. {{cite web}}:  (עזרה)
↑  "Send automatic out of office replies from Outlook - Outlook". Support.office.com. נבדק ב-24 באפריל 2018. {{cite web}}:  (עזרה)
↑  Justin (1999-02-22). "How to Setup [sic] An Autoresponder in Microsoft Outlook". Emailstopwatch.com. נבדק ב-2018-04-24.
↑  Tschabitscher, Heinz. "How to Auto Reply in Gmail". Lifewire.com. נבדק ב-24 באפריל 2018. {{cite web}}:  (עזרה)
ברטלן גנדר

| --- | --- |
אין תמונה חופשית
 לידה:  28 ביולי 1908 בודפשט, האימפריה האוסטרו-הונגרית 
 פטירה:  28 במרץ 1945 (בגיל 36) מאוטהאוזן, אוסטריה 
 
ברטלן גנדר (בהונגרית: Göndör Bertalan; בודפשט, 28 ביולי 1908 – מאוטהאוזן, 28 במרץ 1945) היה צייר, גרפיקאי יהודי-הונגרי שיצירותיו הפכו למפורסמות לאחר שנספה בשואה בגיל 37.
ביוגרפיה

ברטלן גנדר נולד במשפחה יהודית כבנם של קארוי גנדר ושל הנרייטה פריד. אשתו הייתה אילונה, בתם של שמואל קראוס ושל אנה פוליצר, עמה התחתן ב-2 ביולי 1938 בבודפשט. הוא נרשם למכללה לאמנויות שימושיות, שם היה תלמידו של פרנץ הלבינג. בגיל 19 היגר לאוסטריה ועבד שם כחשמלאי. הוא המשיך שם את לימודיו ב"בית הספר לאמנויות ולאומניות" שנקרא גם "בית הספר לאמנויות שימושיות" (Kunstgewerbeschule). בשנים 1931 וב-1932 עיצב סדרת תחריטי לינולאום על אלה החיים בעוני. מאוחר יותר יצר איורי ספרים וקריקטורות פוליטיות. לאחר האנשלוס חזר לממלכת הונגריה ועבד שוב כמאייר ספרים וכגרפיקאי. הציבור ההונגרי התוודע לרישומי הגיר המיוחדים שלו במסגרת פעילות האמנות שהיוצרים היהודים הורשו לפעול דרכה בתקופת השואה, דרך אומיקה - ההתאחדות הלאומית היהודית-הונגרית לחינוך. משנת 1941 ואילך נלקח לשירות העבודה מספר פעמים (עבודות כפייה לגברים יהודים במסגרת הצבא ההונגרי). הוא נלקח לטרנסקרפטיה לחזית המזרחית באוקראינה משם שלח לאשתו את הקריקטורות המצוירות שלו בעיפרון. לאחר כניסת הוורמכט לממלכת הונגריה (מבצע מרגרטה), הוא גורש תחילה למחנה ההשמדה אושוויץ ולאחר מכן הועבר למאוטהאוזן, שם מצא את מותו באביב 1945.
בחלוף השנים, לאחר מותו, הוכרה יצירתו המיוחדת והחשובה ותערוכה של עבודותיו הוצגה בגלריה הלאומית של הונגריה שבע עשרה שנים לאחר מותו (1962).
ראו גם

לקסיקון אמנות. עורכת אחראית אדית לייטה (הוצאה בודפשט Akadémiai Kiadó, 1965-1968).
לקסיקון חדש של רוואי. עורך ראשי. אישטוואן קולגה טרשוי. סקסארד, הוצאת באביץ' 1996.
סיטה סבולץ': דרכים מהגיהנום. יהודים-הונגרים שגורשו לאוסטריה שסופחה (בשנים 1944–1945) 1991.
לקסיקון ביוגרפי הונגרי חדש. עורך ראשי. לאסלו מרקו. בודפשט, מועדון הספר ההונגרי
גאבור א. פוגאן : GB (בודפשט 1947);
Anna Oelmacher: (Göndör Bertalan Memorial Exhibition, בודפשט, 1962)
לקריאה נוספת

"ברטלן גנדר". המוזיאון הספרותי פטפי.
"ברטלן גנדר (1908–1945)". omike.hu.
"השואה באמנות ההונגרית 1938–1945". מוזיאון ספרותי פטפי. אורכב מ-המקור ב-2014-10-06.
"ברטלן גנדר". גלריית קיזלבך.
Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש. 1967)
"ברטלן גנדר". המרכז לזיכרון השואה.
הערות שוליים

↑  Házasságkötésük bejegyezve Budapest IV. ker. polgári akv. 161/1938. folyószám alatt.
| --- | --- |
בקרת זהויות :  GND: 14058840X  ISNI: 0000 0000 7890 3040  LCCN: nr98012247  RKD: 32560  ULAN: 500085487  VIAF: 41752656   WorldCat (עם VIAF): 41752656
ארתור והמינימונים

| --- | --- |

כרזת הסרט בעברית
 מבוסס על:  Arthur and the Minimoys 
 בימוי:  לוק בסון 
 הופק בידי:  לוק בסון עמנואל פרבוסט
 תסריט:  לוק בסון, סלין גרסיה 
 עריכה:  וינסנט טבאיליון 
 שחקנים ראשיים:  פרדי היימור מדונה סנופ דוג ג'ימי פאלון רון קרופורד רוברט דה נירו ג'ייסון בייטמן מיה פארו אנתוני אנדרסון
 מוזיקה:  אריק סרה, ג'ון פאוול 
 צילום:  תיירי ארבוגסט 
 מדינה:  ארצות הברית
 חברת הפקה:  Canal+‎
 חברה מפיצה:  מטרו גולדווין מאייר The Weinstein Company
 שיטת הפצה:  וידאו על פי דרישה 
 הקרנת בכורה:  13 בדצמבר 2006
 משך הקרנה:  100 דק' 
 שפת הסרט:  אנגלית
 סוגה:  סרט פנטזיה, סרט מבוסס יצירה ספרותית, סרט הרפתקאות, סרט לכל המשפחה, סרט מונפש למחצה 
 מקום התרחשות:  נורמנדי 
 תקציב:  86 מיליון דולר
 הכנסות:  107,944,236 דולר
 הכנסות באתר מוג'ו:   arthurandtheinvisibles
 סרט הבא:  ארתור: נקמתו של מלתזאר 
 דף הסרט ב־IMDb
 
ארתור והמינימונים (באנגלית: Arthur and the Invisibles, בצרפתית: Arthur et les Minimoys) הוא סרט פנטזיה אמריקאי-צרפתי משנת 2006 המשלב אנימציה ממוחשבת עם לייב אקשן. הסרט בוים על ידי לוק בסון. הסרט מבוסס על ספר הילדים "ארתור והמינימונים".
תקציר העלילה

בשנת 1960, ילד בן 10 בשם ארתור גר יחד עם סבתו דייזי בחווה שקטה ונעימה בקונטיקט. סבו ארצ'יבלד נעדר לזמן רב ואת הוריו, ארתור כמעט שלא ראה. דייזי מספרת לארתור סיפורים על אודות מסעותיו של ארצ'יבלד באפריקה. באחד הסיפורים הסבתא מספרת על חברות בין הבוגו מתסלאי הגבוהים והמינימונים הקטנטנים. לאחר שארצ'יבלד עזר לבוגו מתסלאי, הם והמינימונים נתנו לו אבני אודם כאות תודה על עזרתו. ארצ'יבלד הובא לביתם של המינימונים וראה שהם חיים בגינה ומגנים על אבני האודם. ארתור התלהב בעיקר מהתמונה של סלניה, נסיכת המינימונים.
בינתיים, דייזי חייבת לשלם שכר דירה לפקח הבניה ארנסט דווידו, עבור יומיים. הוא הגיע מהבנק ותכנן לגרש את השניים. ארתור חשב שאבני האודם יוכלו לעזור לו ולדייזי לשלם את שכר הדירה והלך לחפש רמזים כדי למצוא את סבו האבוד. הוא פגש בגינה את הבוגו מתסלאי אשר הראו לארתור איך להגיע לארץ המינימונים מתחת לאדמה כך שיהפוך למינימון בעצמו.
מתחת לגינה, כשפגש את המינימונים, ארתור הבין שמלתזאר מאיים עליהם. זהו יצור קטן אשר מנהל צבא של נקרופוליס מתחת לאדמה וזומם להציף את המינימונים ואת מקום המגורים שלהם. מלתזאר הושחת על ידי חיפושית עם בנו בשם דארקאס.
ארתור, שהגן על החרב "המלך ארתור", משך את החרב מהסלע והגן על המינימונים מהצבא של מלתזאר. סיפראט, מנהיג המינימונים שלח את ארתור לנקרופוליס יחד עם הנסיכה סלניה ואחיה הקטן הנסיך בטאמש. השלישייה הסתכנו על ידי החיילים של מלתזאר מספר פעמים וגילו שמכונת ההשקיה שארתור עשה מקשיות כדי להשקות את הצנונים בשביל סבתו נחתכו על ידי החיילים על מנת להשתמש בהם כצינורות כדי להציף את המינימונים. במהלך המסע ארתור מתאהב בסלניה.
כאשר הגיעו לנקרופוליס, סלניה נישקה את ארתור, ובכך הפכה אותו לבעלה ולמלך העתידי. סלניה אז לקחה את החרב והתעמתה עם מלתזאר. כאשר מלתזאר גילה שסלניה נישקה את ארתור וארתור עומד להיות מלך, הוא השליך את ארתור, סלניה ובטאמש לצינוק. בצינוק הם פגשו את ארצ'יבלד בתור מינימון, כאשר מלתזאר ניסה לסחוט ממנו מידע.
ארתור, סבו, סלניה ובטאמש מואצים מהכלא אל תעלה שאותה מלתאזר עומד להציף במים שיגיעו בסופו של דבר עד לארץ המינימונים. החבורה ניצלת כשהיא מוצאת בתעלה את מכונית הצעצוע של ארתור שנוסעת באמצעות סיבוב קפיץ. הם מגיעים לארץ המינימונים ומספיקים ברגע האחרון להיכנס אליה ולסגור את השער לפני שהמים מציפים את כולם. לאחר מכן נפרדים ארצ'יבלד וארתור מסלניה ובטאמש והם מתכוננים לחזור לצורתם האנושית מעל פני האדמה. לאחר חזרתו לצורתו האנושית ארתור מצליח עם עזרה קטנה של מינו, מינימון קטן דמות חפרפרת ובנו האבוד של היועץ המלכותי של המינימונים - מירו, למצוא צינור אשר יציף את נקרופוליס. בעזרת הצינור ארתור מציף את נקרופוליס ומציל את מינו ואבני האודם.
ארצ'יבלד שילם לדווידו אבן אודם אחת. דווידו ניסה לקחת את כל אבני האודם ולמרבה המזל נתפס על יד הבוגו מתסלאי. לאחר מכן ארתור מחזיר את מינו לאביו מירו.
בסוף הסרט ארתור האנושי מבקש מסלניה לחכות בסבלנות עד שייפגשו וסלניה מבטיחה לחכות עד שהוא יחזור.
מדבבים ושחקנים מקוריים > מדבבים

מדונה - הנסיכה סלניה
ג'ימי פאלון - הנסיך בטאמש
דייוויד בואי - הקיסר מלתזאר
ג'ייסון בייטמן - הנסיך דארקוס, בנו של מלתזאר
רוברט דה נירו - המלך סיפראט, אביהם של סלניה ובטאמש
סנופ דוג - מקס
הרווי קייטל - מירו
אנתוני אנדרסון - קולומאסאל
מדבבים ושחקנים מקוריים > שחקנים

פרדי היימור - ארתור
מיה פארו - דייזי, סבתו של ארתור
רון קרופורד - ארצ'יבלד, סבו של ארתור
המשכים > סרטי המשך

לאור ההצלחה יצא ב-2009 סרט המשך לסרט הראשון, ארתור: נקמתו של מלתזאר. ב-2010 יצא הסרט השלישי בסדרה, ארתור 3: מלחמת שני העולמות.
המשכים > סדרת אנימציה

לאור ההצלחה של הסרטים, נוצרה אף סדרה טלוויזיה באנימציה ממוחשבת באותה שם.
אלגוריתם מונטה קרלו

במדעי המחשב, אלגוריתם מונטה קרלו הוא אלגוריתם אקראי שהפלט שלו עשוי להיות שגוי בהסתברות מסוימת (בדרך כלל קטנה). שתי דוגמאות לאלגוריתמים כאלה הן אלגוריתם קרגר (אנ') ואלגוריתם מונטה קרלו עבור בעיית FAS מינימלית (אנ').
השם מתייחס לקזינו במונטה קרלו שבנסיכות מונקו, אשר ידוע ברחבי העולם כסמל להימורים.
המחלקה הקשורה של אלגוריתמים מסוג לאס וגאס היא אקראית גם כן, אבל בדרך אחרת: זמן הריצה שלהם משתנה באופן אקראי, אך הם תמיד מחזירים את התשובה הנכונה. ניתן להמיר אלגוריתם מונטה קרלו לאלגוריתם לאס וגאס במקרים בהם קיימת פרוצדורה שיכולה לוודא כי הפלט הניתן על ידי אלגוריתם הוא אכן נכון. אם המצב הוא כזה, אז האלגוריתם מסוג לאס וגאס שמתקבל הוא רק להריץ את האלגוריתם מסוג מונטה קרלו שוב ושוב עד שאחת הריצות מייצרת פלט שניתן לוודא שהוא נכון.
שגיאה חד-צדדית, לעומת דו-צדדית

בעוד התשובה המוחזרת על ידי אלגוריתם דטרמיניסטי צפויה להיות נכונה תמיד, זה לא המצב באלגוריתם מונטה קרלו. עבור בעיות הכרעה, אלגוריתמים אלו מסווגים בדרך כלל ל"נוטה ל-לא" או "נוטה ל-כן". אלגוריתם מונטה קרלו הנוטה ל-לא צודק תמיד כשהוא מחזיר לא; אלגוריתם נוטה ל-כן צודק תמיד כשהוא מחזיר כן. החלוקה מתארת אלגוריתמים עם שגיאה חד-צדדית, אך לאלגוריתמים אחרים ייתכן שלא תהיה נטייה לאחד הצדדים; לאלגוריתמים אלו נאמר שיש שגיאה דו-צדדית. התשובה שהם מספקים (או כן או לא) תהיה נכונה או לא נכונה, בהסתברות חסומה כלשהי.
למשל, בדיקת הראשוניות של Solovay–Strassen משמשת כדי לקבוע אם מספר נתון הוא מספר ראשוני. היא תמיד עונה כן עבור קלט שהוא מספר ראשוני; עבור מספר פריק, היא מחזירה לא בהסתברות לפחות  ½ . לפיכך, תשובה לא מהאלגוריתם היא נכונה בוודאות, ואילו תשובה כן נשארת בספק; לכן זהו אלגוריתם ½ נכון-נוטה-ללא.
אמפליפיקציה (הגברה)

עבור אלגוריתם מונטה קרלו עם שגיאה חד-צדדית, ניתן להקטין את ההסתברות לכישלון (ולהגביר את הסתברות ההצלחה) על ידי הרצת האלגוריתם k פעמים. נקח לדוגמה שוב את אלגוריתם Solovay–Strassen שהוא  ½ נכון-נוטה-ללא. ניתן להריץ את האלגוריתם מספר פעמים ולהחזיר כתשובה לא אם קיבלנו תשובת לא אחת תוך k איטרציות, אחרת נחזיר כן. לכן, אם המספר הוא ראשוני, אז התשובה תמיד נכונה, ואם המספר הוא פריק אז התשובה נכונה בהסתברות לפחות  1-\left(1-{\frac {1}{2}}\right)^{k}=1-2^{-k}.
עבור אלגוריתם מונטה קרלו עם שגיאה דו-צדדית, גם כן ניתן להפחית את ההסתברות לכישלון על ידי הפעלת האלגוריתם k פעמים, והחזרת פונקציית רוב (majority) על התשובות.
מחלקות סיבוכיות

מחלקת הסיבוכיות BPP מתארת בעיות הכרעה שניתן לפתור על ידי אלגוריתם מונטה קרלו בזמן פולינומי עם הסתברות שגיאה דו-צדדית חסומה, ומחלקת הסיבוכיות RP מתארת את הבעיות שניתן לפתור על ידי אלגוריתם מונטה קרלו עם הסתברות שגיאה חד-צדדית חסומה: אם התשובה הנכונה היא לא, האלגוריתם תמיד אומר כך, אבל הוא עשוי לענות לא באופן שגוי על כמה מקרים שבהם התשובה הנכונה היא כן. לעומת זאת, מחלקת הסיבוכיות ZPP מתארת בעיות פתירות על ידי אלגוריתם לאס וגאס שתוחלת הזמן שלהם פולינומית. ZPP ⊆ RP ⊆ BPP, אך לא ידוע אם מחלקה כלשהי מהן נבדלת מהאחרות; זאת אומרת, ייתכן שלאלגוריתמים מסוג מונטה קרלו יש יותר כח חישובי מאשר לאלגוריתמים מסוג לאס וגאס, אך זה לא הוכח. מחלקת סיבוכיות נוספת, PP, מתארת בעיות הכרעה להן קיים אלגוריתם מונטה קרלו עם זמן פולינומי, שהוא מדויק יותר מאשר הטלת מטבע אך שלא ניתן בהכרח לחסום בהן את הסתברות השגיאה כקטנה ממש מ- ½ .
יישומים בתורת המספרים החישובית

אלגוריתמים ידועים מסוג מונטה קרלו כוללים את בדיקת הראשוניות של Solovay–Strassen, בדיקת הראשוניות Baillie-PSW, בדיקת הראשוניות של מילר–רבין, וכמה גרסאות מהירות מסוימות של אלגוריתם Schreier–Sims בתורת הקבוצות החישובית.
ראו גם

שיטת מונטה קרלו, אלגוריתמים המשמשים סימולציות על מערכות פיזיקליות או מתמטיות בהתבסס על דגימה אקראית.
אלגוריתם אטלנטיק סיטי
אלגוריתם לאס וגאס
לקריאה נוספת

Motwani, Rajeev; Raghavan, Prabhakar (1995). Randomized Algorithms. New York: Cambridge University Press. ISBN 0-521-47465-5.
Cormen, Thomas H.; Leiserson, Charles E.; Rivest, Ronald L.; Stein, Clifford (2001). "Ch 5. Probabilistic Analysis and Randomized Algorithms". Introduction to Algorithms (2nd ed.). Boston: MIT Press and McGraw-Hill. ISBN 0-262-53196-8.
Berman, Kenneth A; Paul, Jerome L. (2005). "Ch 24. Probabilistic and Randomized Algorithms". Algorithms: Sequential, Parallel, and Distributed. Boston: Course Technology. ISBN 0-534-42057-5.
ראובן רובינשטיין, Monte Carlo Optimization, Simulation and Sensitivity of Queueing Networks, John Wiley and Sons, Inc., 1986, 267 pp.
הערות שוליים

↑  Karger, David R.; Stein, Clifford (ביולי 1996). "A New Approach to the Minimum Cut Problem". J. ACM. 43 (4): 601–640. doi:10.1145/234533.234534. ISSN 0004-5411. {{cite journal}}:  (עזרה)
↑  Kudelić, Robert (2016-04-01). "Monte-Carlo randomized algorithm for minimal feedback arc set problem". Applied Soft Computing. 41: 235–246. doi:10.1016/j.asoc.2015.12.018.
קאסטה

.
קאסטה היא מעמד חברתי נוקשה שאדם נולד לתוכו וכמעט אינו יכול להשתחרר ממנו.
מעמד חברתי זה מבנה את זהותו של האדם, ובכלל זה את טווח עיסוקיו האפשריים, מנהגיו, טקסיו, הנורמות לפיהן ינהג, מערכת הסמלים אליה הוא מחויב, ועוד. מערכת חברתית המבוססת על קאסטות היא מערכת ריבודית אנדוגמית המסווגת את החברים בה על פי מוצא ההורים, כך שהניעות החברתית בין הקאסטות השונות כמעט אינה אפשרית. שיטת הקאסטות דומיננטית בעיקר בהודו, אך ניתן למצוא אותה גם במקומות אחרים, כגון שכבת הכוהנים הזורואסטריים (מגים), במידה רבה בנפאל, חלוקה לצבעים בזמן האפרטהייד בדרום אפריקה, בתקופה הקדם-מודרנית הייתה שיטת הקאסטות נפוצה בתרבויות שונות בעולם, כגון ביפן הפאודלית, בסין, באירופה (שם נקראה שדרה חברתית).
קאסטה אינה כת, לכן בניגוד לטעות רווחת בשפת הדיבור, מערכת הקאסטות אינה מערכת של כתות.
קאסטות בהודו

במהלך ההיסטוריה של הודו, ועם הכיבוש הארי (סביב 1500 לפני הספירה), נוצרו מעמדות הקיימים בהודו עד היום.
לפי תאוריות עכשוויות, הארים הביאו איתם להודו את שיטת הקאסטות וגם את הוודות (כתבי הדת), התומכות בשיטה זו. החלוקה הראשית של מערכת הקאסטות היא לווארנות (מעמד חברתי) ובתוכה חלוקה משנית לאלפי ג'אטי (מקצועות). הווארנה העליונה – כוהנים/הברהמינים, וארנה שנייה – לוחמים, וארנה שלישית – סוחרים, וארנה רביעית – פועלים.
וארנה נוספת מחוץ למדרג הווארנות והתחתית מכולן היא וארנת הטמאים (שידועים כ"דלית"), וגם בה יש קאסטות נפרדות (קאסטה של פושטי עור, קאסטה של מלקטי זבל וכדומה).
תרגום המילה וארנה הוא "צבע": הצבעים הבהירים יותר היו בראש ההייררכיה, והצבעים הכהים – בתחתיתה.
קאסטות בהודו > הסיבות להשלמתם של ההודים עם משטר הקאסטות

ההודים מאמינים בגלגול נשמות. אמונתם היא כי רק גופו של האדם מת, ואילו הנשמה עוברת לעולם האלים ומשם מתגלגלת לגוף אחר, של אדם או בעל חיים. מכאן שסבלו או עושרו של אדם בעולם הזה הוא תוצאה של מעשיו בגלגול הקודם.
הבריטים שערכו סקרי אוכלוסין שאלו כל אדם לאיזה קאסטה או ג'אטי הוא שייך ובכך חידדו הבדלים ואילצו את ההודים להגדיר את עצמם במידרג.
מנהגים: שיוך לקאסטה מסוימת מחייב דפוסי התנהגות, הן בין חברי הקאסטה לבין עצמם והן בין חברי הקאסטה לחברי קאסטות אחרות.
למשל – קאסטות מסוימות אוסרות על אכילת מאכלים מסוימים או על מגע גופני עם חברי קאסטות אחרות. לחברי הקאסטה העליונה אסור להינשא לאלמנות, ויש קאסטות המחויבות בלבישת מלבושים מסוימים או מלבושים בצבעים מסוימים.
ביהדות

יש הרואים גם ביהדות חלוקה דמוית קאסטות: בתחילה כהנים, לויים ויתר שבטי ישראל.
לאחר שיבת ציון הגדיר עזרא הסופר סך של עשר קבוצות (עשרת היוחסין), כולל זכויות כל קבוצה ולמי מותר לשאת את מי. הסיבה לצעד זה של עזרא נבעה מכך שבעלי היוחסין לא רצו לעלות לארץ ישראל ורק דלת העם רצתה לעלות לארץ ישראל. על מנת למנוע נישואים האסורים על פי ההלכה הגדיר עזרא קבוצות שונות. לדוגמה אסופי – תינוק שנמצא לבדו ואין יודעים מי אביו ואמו.
איסורי החיתון אינם מצביעים על חסרונו הרוחני של האדם ("ממזר תלמיד חכם עדיף מכהן עם הארץ" וכן "עדיף ישראל תלמיד חכם מכהן עם הארץ").
ראו גם

מערכת הקאסטה באמריקה הלטינית בתקופה הקולוניאלית
דלית
דקדוק תלוי-הקשר

בשפות פורמליות, דקדוק תלוי-הקשר הוא דקדוק אשר כל כלל יצירה בו הוא מהצורה  \mathrm {A} \rightarrow \mathrm {B}  כאשר Α ו B הן מחרוזות כלשהן של משתנים דקדוקיים וסימנים טרמינליים כך ש |\mathrm {A} |\leq |\mathrm {B} |. דקדוק תלוי הקשר יוצר שפה תלוית הקשר (טיפוס 3 בהיררכיה של חומסקי).
המונח "תלוי הקשר" מציין כי כלל היצירה עבור A מתבצע עם חשיבות לשאלה מה נמצא מימינו ומשמאלו של A כלומר עם חשיבות להקשר בו הוא מופיע.
הגדרה

דקדוק תלוי הקשר  G מוגדר על ידי הרביעייה  G=(V,\Sigma ,R,S), כאשר:
V - קבוצת משתנים
\Sigma  - קבוצת אותיות סופיות (טרמינלים). קבוצה זו מהווה את האלפבית של השפה הנוצרת.
R - קבוצת כללי יצירה. כל כלל הופך משתנה למחרוזת של אותיות ומשתנים  (A\to \ B)\in Rכך ש  |\mathrm {A} |\leq |\mathrm {B} |ו  \mathrm {A} ,\mathrm {B} \in (V\cup \Sigma )^{*}
S - סימן ההתחלה. משתנה מתוך  V.
אומרים שהדקדוק  G יוצר מילה  x, אם ניתן להתחיל מהמשתנה  S, ועל ידי ביצוע אחד או יותר מכללי היצירה שב- R, להגיע אל המילה  x\in \Sigma ^{*}. מסמנים במקרה זה  S\Rightarrow ^{*}x.
השפה הנוצרת על ידי הדקדוק  G, היא אוסף כל המחרוזות  x, אותן ניתן לייצר מ- S, על ידי כללי היצירה המוגדרים ב-R. באופן פורמלי,
 L(G)=\{x\mid S\Rightarrow ^{*}x\}
הערות שוליים

↑  Peter Linz, An Introduction to Formal Languages and Automata, Jones & Bartlett Publishers, 2011-02-14, ISBN 978-1-4496-1552-9. (באנגלית)
| --- | --- |
בקרת זהויות :  NKC: ph316218 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
דיאגרמת עוגה

גרף עוגה מציג חלקו של כל מוצר בייצור הכולל של כל המוצרים
גרף עוגה (המוכר גם כתרשים עוגה, דיאגרמת עוגה או דיאגרמת פאי) הוא תרשים סטטיסטי בעל צורה מעגלית, שמחולק לגזרות ("פרוסות עוגה") אשר מתארות חלוקה כמותית יחסית. גודל כל גִזרה מייצג את גודל החלק היחסי שהיא מייצגת. התרשים מאפשר השוואת היחס בין הגזרות ובין כל גזרה לעוגה כולה.
אורך הקשת של כל פרוסה, וכתוצאה מכך גם הזווית המרכזית שלה ושטחה, פרופורציונליים למספר או לחלקיות שאותם הם מייצגים. העוגה מוצגת בצורת מעגל, המהווה במלואו את מאת האחוזים (השלם), ומחולק לגזרות כמספר הקטגוריות. שטח כל גזרה הוא שכיחותה היחסית מכלל הנתונים. השימוש בתרשימי עוגה נפוץ, כשרוצים להשוות את השלם לחלקיו ואת חלקיו אלו לאלו.
סוג זה של הגרף מתאים מאוד להצגת תרומתו של כל חלק למכלול של כל החלקים. גרף עוגה ניתן לשימוש רק במקרה שמספר הפלחים מועט יחסית (עד 5). שימוש במספר רב של הפלחים מוריד מהיעילות של הגרף כי הוא מקשה על השוואת הפלחים, וההבדלים ביניהם הופכים ללא משמעותיים.
תרשים העוגה ששירטט פלייפר ב-1801
תרשים עוגה של ויליאם פלייפר 1801